A **Universidade de Massachusetts Lowell,** tamén coñecida como **UMass**, **UMass Lowell**, **UMass Boston**, ás veces abreviado **UML**, é unha universidade pública situada en Lowell, Massachusetts, Estados Unidos de América.

Estrutura
---------

Forma parte do sistema da Universidade de Massachusetts, sendo un dos seus cinco campus.

Ten máis de 1.100 membros traballadores e no outono de 2020, matriculáronse 18.150 estudantes, o que a converte na universidade máis grande do val de Merrimack.

Forma parte do Grupo Compostela de Universidades.

O Centro de Investigacións Atmosféricas da **UMass** constrúe modelos da ampla serie "Digisonde" e coordina unha rede mundial de ionosondas interconectadas.

Historia
--------

O Centro de innovación en tecnoloxías emerxentes da universidade abriuse en 2012
A universidade foi fundada en 1975 tras a fusión do *Lowell Technological Institute* e do *Lowell State College*. Estes dous institutos predecesores xa estaban en 1895 como *Lowell Textile School* e 1894 como *Lowell Normal School*. 

Dos anos 1975 a 1991 a universidade aínda se chamaba "Universidade de Lowell" e só entón adoptou o seu nome actual. En xuño de 2010, comezou a construción do novo *Centro de Innovación en Tecnoloxías Emerxentes*, o primeiro edificio académico que se construíu no campus en 30 anos. A construción, que se inaugurou en outubro de 2012, custou uns 80 millóns de dólares estadounidenses. O estado cubriu a metade dos custos.

Cifras de estudantes
--------------------

Dos 18.150 estudantes do outono de 2020, 13.813 estaban cursando os seus títulos universitarios, eran graos ou licenciaturas. 4.337 estaban cursando un título adicional de posgrao. En 2009 matriculáronse preto de 13.600 estudantes. En total, a universidade ten máis de 100.000 antigos alumnos (*Alumni*).

Deportes
--------

Tsongas Center
Os equipos universitarios son os *River Hawks*. A facultade é membro da National Collegiate Athletic Association. O equipo masculino de hóckey sobre xeo xoga no Hockey East División I e xoga os partidos na casa no Tsongas Center. Gañaron o campionato da División II da NCAA tres veces en 1979, 1981 e 1982. Nos demais deportes, os equipos universitarios xogan na División II. O equipo masculino de baloncesto tamén gañou o campionato nacional en 1988, o de campo a través masculino en 1991 e o equipo de hóckey herba en 2005.

Notas
-----

1. ↑  "Fast Facts - UMass Boston". *www.umb.edu*. Consultado o 2022-07-18.
2. ↑  "Polar Science". *www.mindat.org*. Consultado o 2022-07-18.
3. ↑  UMass Lowell Center for Atmospheric Research: edu /stationmap.html *Mapa da estación de Ionosonde*[*Ligazón morta*]
4. ↑  "quickfacts". *www.uml.edu* (en inglés). Arquivado dende o orixinal o 12 de xuño de 2010. Consultado o 18 de xullo de 2022.
5. ↑  "masl-hallfame". *www.goriverhawks.com* (en inglés). Arquivado dende o orixinal o 31 de decembro de 2010. Consultado o 18 de xullo de 2022.

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Universidade de Massachusetts Lowell Modificar a ligazón no Wikidata*** |

### Ligazóns externas

* Sitio oficial da Universidade de Massachusetts Lowell